Liggies van Hoop – Anker van Hoop
Gepubliseer op November 29, 2015 November 30, 2015 deur Letitia Pienewald
Liggies van Hoop
Kom gee My jou hart
Dit is wat die Koning van alle konings bly vra
Hoor julle My hart
Wanneer gaan julle sê ja
Ek hou aan roep
Ek hou aan vra
Want Ek hou aan hoop
Dat nog baie meer mense sal sê ja
Die wat alreeds aan My behoort
Nou moet ons nog net die res van die wêreld ook bereik
Sal julle asseblief julle harte vir My oopsluit
Sal julle sekermaak
Dat Ek deur julle kan werk
Kinders Ek gee om vir julle
En dis wat Ek vra
Luister na wat Ek vra
Is julle bereid
Om die instrumente te wees
Waardeur Ek die wêreld kan bereik
Waardeur Ek hulle kan aanraak
Om deur julle soos ‘n Helder Lig
In hierdie donker wêreld te skyn
Ek wil deur julle
Hoop aan hierdie wêreld gee
Sal julle My asseblief toelaat
Om deur julle te werk
Om deur julle te praat
Om deur julle te leef
Ek wil hê en vra
Dat mense My sal sien
Wanneer hulle na elkeen van My kinders kyk
Ek wil hê hulle moet sien Ek leef rerig
Asseblief sal jy toelaat
Dat Ek deur jou doen en late
Hulle nader aan My trek
Dis hoekom Ek My kinders vra
Om dinge soos Ek te doen
Om soos Ek te praat
Sodat Ek andere kan bereik
Ek vra julle om My liefde te wees
Sodat Ek die verlore wêreld kan inbring
Kinders verstaan julle
Verstaan julle nou My hart
Kan julle sien
Kan julle sien dat dit oor soveel meer gaan
Ek wil die kinders in hierdie wêreld
Hoop gee deur julle
Dit is hoekom Ek aanhou vra
Asseblief skyn julle lig
Sal julle asseblief doen wat Ek vra
Sal julle My plek gee om in en deur julle lewens
Na ‘n verlore-gaande wêreld te skyn
Dit is hoekom Ek julle vra
Om soos julle Koning te praat
Dit is hoekom Ek julle vra om soos Ek te lyk
Om soos Ek op te tree
Dit is so belangrik
Want deur julle kan hulle sien
Wie Ek waarlik is
Luister asseblief hier
Kom gee HOOP deur My
Posted in Byt vas, Liefde so groot, OorgegeeTagged bereik+verlorenes, bruikbaar+instrument+God+se+hand, christenskap, deel+jou+lig, leef+jou+geloof+Jesus, liefde, trek+wêreld+doen+late, verlore+wêreld+hoop+Jesus
Previous Article Lewenshuisie
Next Article Nader